# Fragmenta Editorial

Fragmenta Editorial és una editorial catalana nascuda a Barcelona l'any 2007 de la mà d'Ignasi Moreta, doctor en Humanitats i professor de la Universitat Pompeu Fabra, i l'arquitecta portuguesa Inês Castel-Branco, amb l'objectiu de posar a l'abast del gran públic les grans obres de la literatura religiosa i espiritual de la humanitat, juntament amb els estudis realitzats en aquest camp. L'editorial publica llibres clàssics i d'assaig en l'àmbit de les religions des d'una perspectiva no confessional.
Dins el seu catàleg destaca la col·lecció Opera Omnia Raimon Panikkar, actualment en curs, que reunirà les obres completes del pensador català Raimon Panikkar (entre el 2009 i el 2021 han aparegut 12 dels 18 volums previstos). També ha introduït al català i al castellà l'obra de la psicoanalista francesa Marie Balmary. A maig de 2022, completen el catàleg les col·leccions Assaig amb 70 volums, Introduccions (petites monografies sobre els grans temes de la humanitat) amb 8 volums, Sagrats i Clàssics (que pretén acollir les millors obres de literatura espiritual traduïdes de la llengua original) amb 11 volums, Biblioteca de Pensament Contemporani (que aplega obres representatives de grans pensadors del segle XX ençà) amb 3 volums i Fragmentos (dedicada a publicar textos clàssics i d'assaig en castellà) amb 80 volums. Des del 2015 l'editorial disposa també de tres col·leccions de llibres per a infants en català, castellà i portuguès. Ha organitzat tres edicions del Fòrum Fragmenta (2012, 2014 i 2017) una trobada amb lectors i autors de l'editorial.
L'any 2012, la Cambra del Llibre de Catalunya va reconèixer la tasca de l'editorial amb la concessió a Ignasi Moreta del premi Memorial Ferran Lara a un jove emprenedor del sector del llibre.
A la primavera de 2020, Fragmenta va fer-se càrrec de l'edició de la revista Dialogal, mantenint Clara Fons Duocastella a la direcció i incorporant l'escriptora Anna Punsoda com a editora de la publicació.

## Referències

* ↑ Bonada, Lluís «Neix Fragmenta, editorial independent dedicada al fet religiós, sense voluntat proselitista». El Temps, 29-05-2007 [Consulta: 15 octubre 2015]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 15 octubre 2015].
* ↑ «Una nova editorial publicarà cada any una dotzena de llibres sobre religions». El Punt, 09-05-2007 [Consulta: 15 octubre 2015]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 15 octubre 2015].
* ↑ «[surt-el-desè-volum-de-l-obra-completa-de-panikkar_726383.pdf Surt el desè volum de l'obra completa de Panikkar]». El Punt Avui, 19-05-2017.
* ↑ Pigem, Jordi «El inconsciente de la Biblia». La Vanguardia, 05-02-2014.
* 1 2 «Ignasi Moreta, premi Memorial Ferran Lara». Núvol, 21-11-2012 [Consulta: 26 octubre 2015]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 15 octubre 2015].
* ↑ Mor, Laura «“Petit Fragmenta vol ajudar els nens a fer-se preguntes”». CatalunyaReligio.cat, 14-11-2015.
* ↑ «Fragmenta celebra el 5è aniversari amb un fòrum d'autors i lectors». CatalunyaReligio.cat, 03-05-2012.
* ↑ «Fragmenta organitza un nou diàleg entre autors i lectors». Catalunya Cristiana, 29-05-2014. Arxivat de l'original el 2016-03-03 [Consulta: 24 octubre 2015].
* ↑ Codina, Miquel-Àngel «Deu anys de vida de Fragmenta». Catalunya Cristiana, 11-06-2017.
* ↑ Geli, Carles «“El micromecenatge popular al llibre s'ha acabat”». El País - Quadern, 25-05-2017.
* ↑ «Fragmenta assumeix l'edició de la revista Dialogal». Comunicació 21, 24-04-2020.

## Enllaços externs

* Fragmenta Editorial - Lloc web oficial